CELEX: 32017R1473
Language: sl
Date: 2017-08-14 00:00:00
Title: Izvedbena uredba Komisije (EU) 2017/1473 z dne 14. avgusta 2017 o spremembi Uredbe Komisije (ES) št. 1235/2008 o določitvi podrobnih pravil za izvajanje Uredbe Sveta (ES) št. 834/2007 v zvezi z ureditvami za uvoz ekoloških proizvodov iz tretjih držav (Besedilo velja za EGP. )

15.8.2017   
            
            
               SL
            
            
               Uradni list Evropske unije
            
            
               L 210/4
            
         IZVEDBENA UREDBA KOMISIJE (EU) 2017/1473
   z dne 14. avgusta 2017
   o spremembi Uredbe Komisije (ES) št. 1235/2008 o določitvi podrobnih pravil za izvajanje Uredbe Sveta (ES) št. 834/2007 v zvezi z ureditvami za uvoz ekoloških proizvodov iz tretjih držav
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (1) ter zlasti člena 33(3) in člena 38(d) Uredbe,
   ob upoštevanju naslednjega:
   
               (1)
            
            
               V Prilogi IV k Uredbi Komisije (ES) št. 1235/2008 (2) je seznam nadzornih organov in izvajalcev nadzora, pristojnih za izvajanje nadzora in izdajanje potrdil v tretjih državah za namen enakovrednosti.
            
         
               (2)
            
            
               Akreditacijska organizacija na področju ekološkega kmetijstva IOAS je Komisijo obvestila o svoji odločitvi, da podjetju Bolicert Ltd začasno odvzame akreditacijo.
            
         
               (3)
            
            
               V skladu s členom 12(1)(c) Uredbe (ES) št. 1235/2008 lahko Komisija v katerem koli trenutku zadrži vpis izvajalca nadzora na seznam iz Priloge IV k navedeni uredbi, bodisi ob upoštevanju prejetih informacij ali zaradi nepredložitve zahtevanih informacij s strani izvajalca nadzora.
            
         
               (4)
            
            
               Komisija je podjetje Bolicert Ltd pozvala, naj predloži veljavno potrdilo o akreditaciji ter sprejme ustrezne in pravočasne popravne ukrepe v skladu z zahtevami Uredbe (ES) št. 834/2007, vendar ni odgovorilo v določenem roku. Podjetje Bolicert Ltd bi bilo zato treba do prejema zadovoljivih informacij začasno črtati iz Priloge IV k Uredbi (ES) št. 1235/2008.
            
         
               (5)
            
            
               Prilogo IV k Uredbi (ES) št. 1235/2008 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Odbora za ekološko pridelavo –
            
         SPREJELA NASLEDNJO UREDBO:
   Člen 1
   V Prilogi IV k Uredbi (ES) št. 1235/2008 se vnos v zvezi s podjetjem „Bolicert Ltd“ črta.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. avgusta 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 189, 20.7.2007, str. 1.
   
      (2)  Uredba Komisije (ES) št. 1235/2008 z dne 8. decembra 2008 o določitvi podrobnih pravil za izvajanje Uredbe Sveta (ES) št. 834/2007 v zvezi z ureditvami za uvoz ekoloških proizvodov iz tretjih držav (UL L 334, 12.12.2008, str. 25).